CELEX: 62010CA0094
Language: fi
Date: 2011-10-20 00:00:00
Title: Asia C-94/10: Unionin tuomioistuimen tuomio (ensimmäinen jaosto) 20.10.2011 (Vestre Landsretin (Tanska) esittämä ennakkoratkaisupyyntö) — Danfoss A/S ja Sauer-Danfoss ApS v. Skatteministeriet (Välilliset verot — Kivennäisöljyjen valmisteverot — Yhteensopimattomuus unionin oikeuden kanssa — Kysymys siitä, ettei valmisteveroa palauteta tuotteiden ostajille, joille valmistevero on vyörytetty)

10.12.2011   
            
            
               FI
            
            
               Euroopan unionin virallinen lehti
            
            
               C 362/6
            
         Unionin tuomioistuimen tuomio (ensimmäinen jaosto) 20.10.2011 (Vestre Landsretin (Tanska) esittämä ennakkoratkaisupyyntö) — Danfoss A/S ja Sauer-Danfoss ApS v. Skatteministeriet
   (Asia C-94/10) (1)
   
   (Välilliset verot - Kivennäisöljyjen valmisteverot - Yhteensopimattomuus unionin oikeuden kanssa - Kysymys siitä, ettei valmisteveroa palauteta tuotteiden ostajille, joille valmistevero on vyörytetty)
   2011/C 362/08
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Vestre Landsret
   
      Pääasian asianosaiset
   
   
      Kantaja: Danfoss A/S ja Sauer-Danfoss ApS
   
      Vastaaja: Skatteministeriet
   
      Oikeudenkäynnin kohde
   
   Ennakkoratkaisupyyntö — Vestre Landsret — Perusteettoman edun palauttamista ja yksityisille aiheutuneiden vahinkojen korvausedellytyksiä koskevan unionin oikeuden tulkinta — Valmisteverot, joita on kannettu valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25.2.1992 annetulla neuvoston direktiivillä 92/12/ETY (EYVL L 76, s. 1) ja kivennäisöljyjen valmisteverojen rakenteiden yhdenmukaistamisesta 19.10.1992 annetulla neuvoston direktiivillä 92/81/EY (EYVL L 316, s. 12) käyttöön otetun yhdenmukaistetun valmisteverojärjestelmän vastaisesti — Lainvastainen valmistevero, jota ovat valtiolle maksaneet öljy-yhtiöt, jotka ovat myyneet valmisteverollisia öljyjä ja sisällyttäneet valmisteveron tuotteen hintaan — Valtio on kieltäytynyt palauttamasta valmisteveron öljyn ostajille sillä perusteella, etteivät ostajat ole maksaneet kyseistä veroa valtiolle — Öljyn ostajille lainvastaisesta valmisteverosta aiheutuneen vahingon korvaamisesta kieltäytyminen sillä perusteella, ettei välitöntä vahinkoa ole aiheutunut eikä valtiolle kuuluvan velvollisuuden rikkomisen ja kärsityn vahingon välillä ole välitöntä syy-yhteyttä
   
      Tuomiolauselma
   
   Unionin oikeuden sääntöjä on tulkittava siten, että
   
               1)
            
            
               jäsenvaltio voi hylätä perusteettoman veron palauttamisvaatimuksen, jonka on esittänyt ostaja, jolle tämä vero on vyörytetty, sillä perusteella, ettei mainittu ostaja ole maksanut veroa veroviranomaisille, kunhan kyseinen ostaja voi kansallisen oikeuden nojalla nostaa siviilioikeudellisen perusteettomien maksujen palauttamista koskevan kanteen verovelvollista vastaan ja kunhan perusteettoman veron palautuksen saaminen verovelvolliselta ei ole käytännössä mahdotonta tai suhteettoman vaikeaa;
            
         
               2)
            
            
               jäsenvaltio voi hylätä vahingonkorvausvaatimuksen, jonka on esittänyt ostaja, jolle verovelvollinen on vyöryttänyt perusteettoman veron, sillä perusteella, ettei kyseisen veron kantamisen ja kärsityn vahingon välillä ole välitöntä syy-yhteyttä, kunhan ostaja voi kansallisen oikeuden nojalla vaatia vahingonkorvausta verovelvolliselta ja kunhan ostajan ei ole käytännössä mahdotonta tai suhteettoman vaikeaa saada korvausta kärsimästään vahingosta verovelvolliselta.
            
         
      (1)  EUVL C 100, 17.4.2010.